
Naslov: Tudi 12. likovno kolonijo ArtEko so pripravili v Peklu 
Napoved za voditelja:

ArtEko je prav posebna likovna kolonija, ki jo že 12. leto zapored pripravljata sevniški zavod MUK Qra in Turistično društvo Šentjanž. Zadnja leta ta poteka na idilični domačiji Felicijan v Peklu pri Šentjanžu, na stičišču dveh potokov - Mrzlega potoka in Pekla.

Na Felicijanovi domačiji, ki jo zdaj obnavljajo, je bil nekoč mlin, zraven pa je tudi izvir stoletne vode, ki je tudi svojevrstna motivacija za vse udeležence tega ekološko likovnega simpozija.
V PEKLU SO PRIPRAVILI ŽE 12. LIKOVNO KOLONIJO »ARTEKO«
NA NJEJ POUDARJAJO POMEN OHRANJANJA NEOKRNJENE NARAVE IN ČISTEGA OKOLJA 

NASTALA DELA BODO RAZSTAVLJENA V ŠENTJANŽU IN NA GRADU SEVNICA 
Iz Pekla (Jablanice) Novinar GORAN ROVAN

Snemalec in montažer JOŽE HARTMAN
Likovna kolonija ArtEko si vseskozi prizadeva postati shajališče za umetnike, ki jim ni vseeno za usodo našega planeta. Zato je bila letošnja tema srečanja - Čista misel.

JERCA ŠANTEJ
VODJA LIKOVNE KOLONIJE ARTEKO ŠENTANJŽ 2021

»Pri vsej tej ekologiji in tko mislim, da pozabljamo na misel in tokrat se poleg vode in zraka in tko kot običajno ukvarjamo še pravzaprav s to mislijo. Oziroma mogoče z resnico, ker je pač smo preživel eno leto polno nekih resnic in katera je prava, oziroma katera misel je čista.«
Na 12. koloniji letos sodeluje 12 likovnikov, tudi iz tujine. Ti so se naslovne teme seveda lotili vsak po svoje.

SUZANA STOJADINOVIĆ

»Ja sam …koji vode računa o ekologiji.«

Izjava v srbščini, potreben prevod in RP

Za nekatere likovnike je ta kolonija zgolj ena od mnogih, ki se jih udeležujejo.
LOJZE KALINŠEK
»Te kolonije so za mene nekej recimo zdej zadnje čase, kar si pač to lahko privoščim, kot način življenja. Se prav, da najdeš lokacijo, ki ti odgovarja, ti dodaja nove vplive, nove inspiracije, motivacije skoz srečevanja z drugimi umetniki. Je čist drugač ustvarjat kot doma v ateljeju.«
Poleg dobre družbe k temu zagotovo pripomore tudi idilično okolje Felicijanove domačije. Pa čeprav je to poimenovano kar Pekel.
